open-index/open-wikipedia-markdown huggingface dataset:
Vukan Savićević

**Vukan Savićević** (s. 29. tammikuuta 1994 Belgrad, Jugoslavia) on montenegrolainen jalkapalloilija, pelipaikaltaan keskikenttäpelaaja. Hän on pituudeltaan 179-senttimetrinen. Hän on pelannut pääsarjatasolla Serbiassa, Slovakiassa, Puolassa ja Turkissa. Hän edustaa Turkin Superliigassa pelaavaa Giresunsporia, johon hän siirtyi elokuussa 2022 saman maan kakkostasolla pelaavasta Samsunsporista.

Savićević on pelannut Montenegron ja myös Serbian nuorisomaajoukkueissa. Hän pelasi Montenegron A-maajoukkueessa ensimmäisen kerran kesäkuussa 2017 ystävyysottelussa Irania vastaan. Hän on pelannut syyskuun 24. päivään 2022 mennessä 12 A-maaottelua, joissa kuusi kertaa avauskokoonpanossa.

## Lähteet
Bandyliigakausi 2022–2023

**Jääpallon Suomen mestaruus kaudella 2022–2023** ratkaistiin yhdeksän joukkueen runkosarjan ja jatkosarjojen jälkeen kuuden parhaan joukkueen kesken pelatuilla pudotuspeleillä. Suomen mestaruudesta pelattiin 113. kertaa. Bandyliigan järjestää Suomen Jääpalloliitto.

Porin Narukerä voitti Suomen-mestaruuden.

## Taustaa
### Valmentajavaihdokset
* Esa Määttä siirtyi Botnian päävalmentajaksi.
* Juha Laitinen siirtyi Akilleksen päävalmentajaksi.
* Topi Rytkönen siirtyi JPS:n päävalmentajaksi.

### Tärkeimmät pelaajasiirrot
* Joonas Kankkunen siirtyi Botniasta Veiterään.
* Topi Peuhkuri siirtyi Veiterästä Elitserienin Vetlandaan.
* Ville Särkkä siirtyi Kamppareista Narukerään.
* Joonatan Irtamo siirtyi Botniasta Allsvenskanin Katrineholmiin.
* Ere Verhelä siirtyi Elitserienin Bollnäsistä Veiterään.
* Denis Sadakov siirtyi Akilleksesta Elitserienin Bollnäsiin.
* Rasmus Kettunen siirtyi Akilleksesta Kamppareihin.
* Iisakki Kaivola siirtyi Akilleksesta Elitserienin AIK:hon.
* Niko Nissinen palasi WP-35:een.
* Richard Laibert siirtyi Akilleksesta HIFK:hon.
* Tero Liimatainen siirtyi Veiterästä Elitserienin Frillesåsiin.
* Tuukka Loikkanen siirtyi Veiterästä Allsvenskanin Nässjöhön.
* Pekka Niska siirtyi Botniasta Falu BS:ään.
* Esko Liukkonen siirtyi Veiterästä Allsvenskanin Katrineholmiin.
* Ville Hämäläinen siirtyi JPS:stä Allsvenskanin Katrineholmiin.
* Joonas Janhunen siirtyi HIFK:sta Kamppareihin.
* Tuomas Antikainen siirtyi Narukerästä Veiterään.
* Niels Främling siirtyi Botniasta Akillekseen.
* Teemu Malinen siirtyi Boråsista WP-35:een.
* Lasse Tammilehto siirtyi Botniasta JPS:ään.
* Tuomas Liukkonen siirtyi Veiterästä Kamppareihin.

## Joukkueet

## Televisiointi
Yle TV2 televisioi loppuottelun. Ottelun selosti Henri Pitkänen ja kommentaattorina toimi Tomi Gröhn.

## Runkosarja
Runkosarja alkoi 12. marraskuuta ja päättyi 29. tammikuuta.

### Ylempi loppusarja
Ylemmässä loppusarjassa pelasivat runkosarjan neljä parasta joukkuetta. Loppusarjan kaksi parasta joukkuetta etenivät suoraan välieriin.

### Alempi loppusarja
Alemmassa loppusarjassa pelasivat runkosarjassa sijoille 5–9 sijoittuneet joukkueet. Loppusarjassa jaetaan lähtöpisteet runkosarjan sijoitusten perusteella (5. 3 p, 6. 2 p, 7. 1 p). Runkosarjan kaikki pisteet ja maalit nollataan. Alemman loppusarjan kaksi parasta joukkuetta etenivät puolivälieriin.

## Runkosarjan parhaat maalintekijät

## Puolivälierät
Puolivälierät pelattiin paras kolmesta -periaatteella.

## Välierät
Välierät pelattiin paras viidestä -periaatteella.

## Pronssiottelu

## Loppuottelu

## Suomen mestarit
**Porin Narukerän joukkue 2022–2023**: Iiro Nurmi (mv), Santeri Rantanen (mv), Valtteri Sjöholm (mv), Eero Paavola, Kristian Paukkonen, Niko-Valtteri Koivula, Esa Oksanen, Ville Koskinen, Leevi Vihtalahti, Lauri Sirén, Joona Rajala, Veeti Kujansuu, Ville Aaltonen, Ville Raukko, Kasper Perdén, Ville Elonen, Rasmus Arponen, Jere-Henrik Koivula, Tomi Mustonen, Ville Särkkä,  Vili Korhonen, **valmentajat**: Tuomas Erkkilä (päävalm.)

## Lähteet
Janne Hovi

**Janne Matias Hovi** (s. 1989 Ranska) on suomalainen arkkitehti.

Hovi voitti Sara Hildénin taidemuseosta järjestetyn kansainvälisen arkkitehtuurikilpailun vuonna 2021. Hänen ehdotuksensa *Lumen valo* valittiin voittajaksi 472 kilpailutyön joukosta. Hovin suunnittelemalle, vaalealle kaksikerroksiselle kivirakennukselle oli varattu paikka Tampereen keskustasta Finlaysonin- ja Kuninkaankadun risteyksestä. Ahdas tontti osoittautui kuitenkin jatkosuunnittelun kannalta niin hankalaksi, että hankkeesta luovuttiin. Tammikuussa 2024 uutisoitiin, että museo ei muuta Finlaysonille vaan pysyy vanhoissa tiloissa Särkänniemessä.

## Lähteet
Ornézan

**Ornézan** on kunta Lounais-Ranskassa Gersin departementissa Oksitanian alueella. Se sijaitsee Gersjoen varrella, noin 18 kilometriä Miranden kaupungista itään.

Kunnan keskustassa oleva Sainte-Catherinen kirkko on rakennettu vuonna 1265. Tuolloin se oli nimeltään Saint-Jeanin kirkko. Kirkko on ollut vuodesta 1544 lähtien Pyhän Katariinan suojeluksessa.

## Lähteet

## Aiheesta muualla
Gunther (showpainija)

**Walter Hahn** (s. 20. elokuuta 1987) on itävaltalainen showpainija ja työskentelee WWE:ssä nimellä **Gunther**. Hän on tällä hetkellä Raw brändissä ja  hän on pisimpään (666 päivää) WWE Intercontinental Champion - mestaruutta hallinnut painija. 
## Westside Xtreme Wrestling

Walter teki debyyttinsa saksalaisessa Westside Xtreme Wrestling (wXw) painiorganisaatiossa vuonna 2007 Big Van Walter paininimellä. Walter otteli ja koulutti muita painijoita wXw:ssä aina vuoteen 2020 asti. Hän voitti mm. wXw:n Unified World Wrestling Championship mestaruuden kolme kertaa ja joukkue mestaruuden 4 kertaa. 

Lisäksi Walter on paininut wXw:n aikana myös mm. Pro Wrestling Guerrillassa (PWG), Progress Wrestlingissä, Evolvessa ja on kaiken kaikkiaan viisinkertainen maailmanmestari. 

## World Wrestling Entertainment

Tammikuussa 2019 Walter debytoi WWE:ssä brittiläisessä NXT UK brändissä.  NXT TakeOver: New York - tapahtumassa huhtikuussa 2019 Walter voitti hallitsevan WWE NXT Championship-mertarin Pete Dunnen.  Walter hallitsi mestaruutta yli kaksi vuotta ja kaiken kaikkiaan 870 päivää. Hän hävisi mestaruuden Ilja Dragunoville NXT TakeOver 36 - tapahtumassa elokuussa 2021. 

Siirtyessä vuoden 2022 alussa Englannista Yhdysvaltojen NXT:hen, vaihtoi hän paininimensä Guntheriksi. Huhtikuussa hän teki debyyttinsä Smackdown brändissä yhdessä Marcel Barthelin kanssa joka tunnetaan paremmin Ludwig Kaiserina. 10. kesäkuuta Gunther voitti Intercontinental mestaruuden Ricochetilta. Hänestä tuli ensimmäinen itävaltalainen, joka on voittanut kyseisen mestaruuden. Gunther piti mestaruutta hallussaan 666 päivää, mikä rikkoi Hoky Tonk Manin ennätyksen vuodelta 1987. Lisäksi Guntherin hallintakausi oli 11. pisin kaikkien mestaruuksien hallinnassa WWE:n historiassa. Toukokuussa 2024 Gunther voitti King of the Ring-turnauksen ja nimesi itsensä King Generaliksi. King of the Ringin palkintona oli myös ottelu mestaruudesta SummerSlamissä. Gunther onnistui voittamaan hallisevan mestarin Damian Priestin ja sai haltuunsa World Heavyweight Championship-mestaruuden.

Painijana Hahnia on jatkuvasti kehuttu ja pidetty yhtenä maailman parhaista painijoista sekä toimittajien että muiden painijoiden keskuudessa.

## Mestaruudet ja saavutukset
***Progress Wrestling**
** Progress Atlas Championship (3 kertaa)
** Progress Unified World Championship (1 kerta)
***TNT Extreme Wrestling**
** TNT World Championship (1 kerta)
* **Westside Xtreme Wrestling**
** wXw Unified World Wrestling Championship (3 kertaa)
** wXw World Tag Team Championship (4 kertaa) –  yhdessä Ilja Dragunov (1), Robert Dreissker (1), Timothy Thatcher (1), ja Zack Sabre Jr. (1)
** wXw 16 Carat Gold Tournament voitto(2010)
** wXw World Tag Team Tournament (2015) voitto – yhdessä Zack Sabre Jr.
* **WWE**
** WWE/NXT United Kingdom Championship (1 kerta)
** WWE Intercontinental Championship (1 kerta)
** King of the Ring-turnauksen voitto (2024) 
** World Heavyweight Championship (2 kertaa)

## Lähteet

## Aiheesta muualla
Pallosienet

**Pallosienet** (Geodiidae) on sarveispiisieniin kuuluva heimo. Heimon lajeja tavataan merivesistä.

## Taksonomia ja anatomia
Pallosienet jaetaan kahteen alaheimoon ja yhteensä yhdeksään sukuun. Toisinaan Erylinae-alaheimo erotetaan omaksi heimokseen Erylidae, mutta se ei ole monofyleettinen. Lajien rakenne muodostuu proteiinisäikeistä, joita tukevat piidioksidista koostuvat piikit eli spikulit. Pallosienet ovat monimuotoisia, ja voivat olla levymäisiä, haarautuneita, pallomaisia, maljamaisia tai epämääräisiä. Väriltään pallosienet ovat harmaita tai ruskeita.

## Lähteet
Sacramento Valley

**Sacramento Valley** on laakso Yhdysvalloissa Kalifornian osavaltiossa. Se sijaitsee Keskuslaakson pohjoisosassa ja käsittää sen pinta-alasta noin kaksi viidesosaa. Laaksoa reunustaa Kalifornian rannikkovuoristo lännessä, Klamathvuoret luoteessa, Kaskadit koillisessa ja Sierra Nevadan vuoristo idässä. San Joaquin Valleyn vastainen eteläraja kulkee Mokelumnejokea pitkin Jacksonista Suisun Bayhyn.

Laaksossa vallitsevat leudot talvet ja kuumat, kuivat kesät. Pellot, kaupungit ja hoidetut kosteikot muodostavat kirjavan mosaiikin, jossa risteilevät lukemattomat joet, kanavat ja salaojat. Merkittävin joki on Sacramento, jonka mutkitteleva uoma kulkee yli 400 kilometrin matkan laakson pohjalla. Siitä saadaan kasteluvettä viljelysmaille ja talousvettä asutusalueille, ja se muodostaa myös tärkeän elinympäristön monille alueen kala- ja villieläinlajeista. Laaksossa on yli 8&nbsp;000 neliökilometriä viljelysmaita, joilla tuotetaan hedelmiä, pähkinöitä, tomaatteja, riisiä, viljaa, rehukasveja ja viiniä.

Sacramento Valleyssä elää arviolta 3 miljoonaa ihmistä, ja se ulottuu seuraavien piirikuntien alueelle (pohjoisesta etelään): Shasta, Tehama, Glenn, Butte, Yuba, Sutter, Colusa, Yolo, Placer ja Sacramento. Suurimpia kaupunkeja ovat Redding, Chico, Oroville, Marysville–Yuba City, Woodland, Davis ja Sacramento.

## Lähteet
Ibrahim (suura)

**Ibrahim** () eli Abrahamin suura on Koraanin 14. suura ja sisältää 52 jaetta. Ikäluokituksen mukaan suura on mekkalainen, paitsi jakeet 28-29, jotka ovat medinalaisia eli muita nuorempia.  Suura on saanut nimensä jakeesta 35, jossa mainitaan Abraham. 

## Sisältö
Suura kertoo Jumalan kaikkivaltiudesta. Se kertoo, että jokainen profeetta tuo viestin oman kansansa kielellä. Suura esittää Mooseksen tarinan (5-8) ja kertoo profeetoista yleensä (9-18). Suura varoittaa tuomiopäivästä ja kuvaa Helvetissä odottavia rangaistuksia sekä kehottaa kiitollisuuteen Jumalaa kohtaan. Jakeet 35-41 sisältävät Abrahamin rukouksen. Suura varoittaa, että Jumala toteuttaa uhkauksensa. 

### Abrahamin temppeli
Jaakko Hämeen-Anttilan mukaan Abrahamin rukous liittyy Kaaban temppelin perustamiseen. Jakeessa 37 todetaan:*Herra, minä olen asettanut eräitä jälkeläisiäni asumaan tähän laaksoon, jossa ei ole maanviljelystä, Sinun Pyhäkkösi läheisyyteen, Herra, jotta he saattaisivat suorittaa rukouksensa*Teksti ei kuitenkaan mainitse Mekkaa tai Kaabaa nimeltä. Hämeen-Anttilan mukaan suura kertoo myös Muhammedista, mutta hänenkään nimeään ei tekstissä esiinny.

## Katso myös

* Luettelo Koraanin suurista

## Lähteet

* 
* 
* 

### Viitteet
Linjavaljasahven

**Linjavaljasahven** (*Telmatochromis vittatus*) on kirjoahventen (Cichlidae) heimoon kuuluva kalalaji. Sitä pidetään akvaariokalana.

## Koko ja ulkonäkö

Linjavaljasahven voi kasvaa enintään 8,5 senttimetrin mittaiseksi. Sukupuolet ovat melko samannäköisiä, mutta koiraat ovat yleensä naaraita kookkaampia ja hoikempia.

## Levinneisyys ja elinympäristö
Linjavaljasahventa tavataan kotoperäisenä Tanganjikajärvessä. Laji elää tavallisesti 5–10 metrin syvyisessä vedessä, mutta sitä ollaan tavattu jopa 20 metrin syvyydessä. Linjavaljasahven elää yleensä yksin ja käyttää ravinnokseen mikro-organismeja. Kansainvälinen luonnonsuojeluliitto IUCN luokittelee linjavaljasahvenen elinvoimaiseksi lajiksi.

## Lähteet
Marko Janković

**Marko Janković** (s. 9. heinäkuuta 1995 Cetinje, Jugoslavia) on montenegrolainen jalkapalloilija, pelipaikaltaan keskikenttäpelaaja. Hän on pituudeltaan 172-senttimetrinen. Hän pelasi juniorina serbialaisessa Partizan Belgradissa ja on Serbian lisäksi pelannut Kreikan, Slovenian, Italian, Israelin ja kesästä 2022 alkaen Azerbaidžanin sarjoissa sekä Eurooppa-liigassa.

Janković pelasi Montenegron nuorisomaajoukkueissa. Hän pelasi Montenegron A-maajoukkueessa ensimmäisen kerran toukokuussa 2016 ystävyysottelussa Turkkia vastaan. Hän on pelannut 24. syyskuuta 2022 mennessä 36 A-maaottelua, joissa hän on ollut 25 kertaa avauskokoonpanossa, ja tehnyt niissä yhden maalin, syyskuussa 2018 Kansojen liigan ottelussa Liettuaa vastaan.

## Lähteet
Aleksandar Šćekić

**Aleksandar Šćekić** (s. 12. joulukuuta 1991 Ivangrad, Montenegron ST, Jugoslavia) on montenegrolainen jalkapalloilija, pelipaikaltaan puolustava keskikenttäpelaaja. Hän on pituudeltaan 193-senttimetrinen. Hän pelasi seuratasolla Montenegrossa kesään 2016 saakka ja on sen jälkeen pelannut Turkissa, Serbiassa, Puolassa ja kesästä 2022 alkaen Yhdistyneissä arabiemiirikunnissa.

Šćekić pelasi Montenegron A-maajoukkueessa ensimmäisen kerran maaliskuussa 2016 ystävyysottelussa Kreikkaa vastaan. Hän on pelannut 24. syyskuuta 2022 mennessä 34 A-maaottelua, joissa hän on ollut 27 kertaa avauskokoonpanossa.

## Lähteet
Milutin Osmajić

**Milutin Osmajić** (s. 25. heinäkuuta 1999) on montenegrolainen jalkapalloilija, pelipaikaltaan hyökkääjä. Hän on pituudeltaan 186-senttimetrinen. Hän siirtyi kotimaansa pääsarjaseurasta Sutjeska Nikšićistä Espanjan pääsarjassa pelaavaan Cádiziin kesällä 2021 mutta on sittemmin pelannut myös lainalla turkkilaisessa Bandırmasporissa ja portugalilaisessa Vizelassa.

Osmajić pelasi Montenegron A-maajoukkueessa ensimmäisen kerran marraskuussa 2020 ystävyysottelussa Kazakstania vastaan. Hän on pelannut 24. syyskuuta 2022 mennessä 13 A-maaottelua, joissa hän on ollut seitsemän kertaa avauskokoonpanossa. Hän teki maalin maaliskuussa 2022 ystävyysottelussa Kreikkaa vastaan.

## Lähteet
Janković

**Janković** on muun muassa seuraavien henkilöiden sukunimi:

* Boško Janković (s. 1984), serbialainen jalkapalloilija
* Ivan Janković (s. 1995), kroatialainen jääkiekkoilija
* Jasmina Janković (s. 1986), alankomaalainen käsipalloilija
* Jelena Janković (s. 1985), serbialainen tennispelaaja
* Jovana Janković (s. 1981), serbialainen TV-henkilö ja juontaja
* Marko Janković (s. 1995), montenegrolainen jalkapalloilija
* Zoran Janković (s. 1953), slovenialainen liikemies ja poliitikko
Havaijin dollari

**Havaijin dollari** () oli Havaijin kuningaskunnan käyttämä valuutta, joka oli käytössä vuosina 1847–1893. Valuutan arvo oli kytketty Yhdysvaltain dollariin. Yhdysvaltain dollarin tavoin myös Havaijin dollari jaettiin 100 senttiin (). Kolikot lyötiin Philadelphiassa ja osittain tästä syystä niiden mittasuhteet olivat samat kuin Yhdysvaltain dollareilla.

Valuutta oli käytössä jonkin verran myös sen jälkeen, kun Yhdysvallat valtasi Havaijin vuonna 1898. Vuonna 1903 voimaan astunut laki teki Havaijin dollareista arvottomia, minkä seurauksena monet kolikot sulatettiin ja kierrätettiin tai niistä tehtiin koruja. Kolikoita yritettiin myös piilottaa tunkemalla niitä korviin, minkä vuoksi kolikoiden korviin tunkeminen on edelleen laitonta Havaijilla.

## Lähteet
Nea Kivelä

**Nea Kivelä** (s. 8. huhtikuuta 2001) on suomalainen kilpa-aerobikkaaja, vuoden 2022 MM-pronssimitalisti ja viisinkertainen Suomen mestari.

## Urheilu-ura
Turun Urheiluliittoa edustava Kivelä on ensimmäinen suomalainen FIG:n MM-mitalisti. Hän siirtyi kilpailemaan aikuisten sarjaan vuonna 2019. Kivelän uran isoimmat ongelmat ovat johtuneet vuonna 2019 sattuneesta selän rasitusmurtumasta, jonka vuoksi hän ei voinut  osallistua syksyn 2019 ja syksyn 2020 kilpailuihin. 

### Arvokilpailusaavutukset

* FIGn maailmanmestaruuskilpailut 
** 2021  
*** yksilö: 15.
*** Aerodance: 6. 
*** ryhmä: 5. 
** 2022
*** yksilö: pronssia
*** Aerodance: 4.
*** ryhmä: 9.   
* FIGn euroopanmestaruuskilpailut
** 2021
*** yksilö: 10.
*** Aerodance: 5.
*** ryhmä: 4.
** 2023
*** yksilö: 9.
*** Aerodance: 7.
*** ryhmä: 2.
* FIGn suomenmestaruuskilpailu
** 2019
*** yksilö: kulta
*** trio: hopea
** 2020
*** yksilö: hopea
*** trio: kulta
** 2021
*** yksilö: kulta
*** trio: kulta
** 2022
*** yksilö: kulta
*** ryhmä: kulta
** 2023
*** yksilö: kulta
*** ryhmä: kulta
* World Games
** 2022
*** ryhmä: 4.
*** Aerodance: 4.

Aikaisemmin Kivelä on saavuttanut menestystä myös juniorisarjojen arvokilpailussa niin kokoonpanoissa kuin yksilönäkin.

## Lähteet
Margarita Simonjan

**Margarita Simonovna Simonjan** (; s. 6. huhtikuuta 1980 Krasnodar) on venäläinen toimittaja.

Simonjan valmistui Kubanin valtionyliopistosta. Hän aloitti uransa Krasnodarissa ja Donin Rostovissa mutta muutti Moskovaan ja pääsi vuonna 2002 liittovaltiollisen televisiokanavan erikoiskirjeenvaihtajaksi. Vuonna 2005 hänestä tuli Russia Today -televisiokanavan päätoimittaja. 31. joulukuuta 2013 Simonjan pääsi myös Rossija segodnja -yhtiön ja 10. marraskuuta 2014 Sputnik-uutistoimiston päätoimittajaksi. 

Yhdysvaltain ulkoministeriö pitää Simonjania yhtenä Vladimir Putinin hallinnon propagandan ja disinformaation pääkasvoista Venäjällä ja kansainvälisesti. Simonjan on itse kuvannut osallistuvansa informaatiosotaan länsimaita vastaan. Hänen miehensä oli Tigran Keosajan (kuollut 2025). Syyskuussa 2022 Simonjan arvosteli Venäjän Ukrainan sodassa (2022-) toteuttaman liikekannallepanon toimeenpanokeinoja.

Simonjan on etnisesti armenialainen. Syyskuussa 2025 hän kertoi aloittaneensa kemoterapian saatuaan syöpädiagnoosin.

## Lähteet
James F. Blinn

**James (Jim) F. Blinn** on tietokonegrafiikan kehitykseen merkittävästi vaikuttanut tietojenkäsittelytieteilijä ja animaattori. Blinn valmistui tohtoriksi Utahin yliopistosta vuonna 1978, jossa hänen väitöstyönsä ohjaaja oli Martin Newell. Newell toimi professorina ja Blinn avusti opettamisessa.

Blinnin työ kattaa komeettojen ja solujen esittämisen ja hän on työskennellyt Nasalle sekä tehnyt animaatiot *[[The Mechanical Universe]]* (1986) -sarjaan. Lisäksi Blinn työskenteli Carl Saganin ** -sarjaan. 1980-luvulla animaatioiden tekoon ei ollut valmista ohjelmistoa vaan kaikki tehtiin "kotikutoisella" ohjelmistolla.
Blinn on kirjoittanut IEEE:n lehteen *IEEE Computer Graphics and Applications* kolumnia, joka päätyi kolmen kirjan sarjaksi. 

Blinnin mukaan tunnettu Blinnin laki sanoo, että renderöintiajat pysyvät vakiona suorituskyvyn parantumisesta huolimatta perustuen oletukseen, että visuaaliseen ulkoasuun panostetaan jatkuvasti enemmän. 

Blinnin tunnettuja töitä ovat muun muassa parannukset Phong-varjostuksen laskentaan sekä bump mapping -tekniikan kehittäminen.
Blinnin väitöstyö *Computer display of curved surfaces* on julkaistu vuonna 1978. Väitöstyön yhteenvedossa Blinn mainitsee työtä varten tehdyn pyyhkäisyviivarenderöintialgoritmin ja parannukset teksturointiin (pinnan epätasaisuudet, *bump mapping*). Lisäksi tutkimusta tehtiin heijastukseen ja valaistukseen.

## Lähteet

## Aiheesta muualla
* Blinnin kotisivut
Sau-Kaaperi

**Gabriel Savukoski** eli **Sau-Kaaperi** (1827–1896) oli suomalainen Savukoskella asunut maanviljelijä ja kauppias. Hänet tunnettiin myös Lapin kuninkaan ja Savukosken keisarin nimillä.

Sau-Kaaperi aloitti uransa renkipoikana. Hän säästi palkastaan pienen alkupääoman, jonka turvin hän saattoi aloittaa kaupanpidon. Menestyttyään kauppiaana Sau-Kaaperi hankki sitten vielä itselleen maatilan Savukoskelta. Tilalla oli kolmekymmentä lypsävää lehmää, neljä hevosta ja lisäksi palismailla suuri määrä poroja. Sau-Kaaperin aloitteesta ja hänen toimestaan rakennettiin vuonna 1895 poroaita Venäjän vastaiselle rajalle.

Kauppiaana toimiessaan Sau-Kaaperin liiketoimet ulottuivat laajalle Savukosken ulkopuolelle. Hän hankki jauhoja ja tupakkaa Vienan Karjalan puolelta Knäsöstä ja Venäjältä aina Arkangelista saakka. Norjan Reisivuonosta hän puolestaan tuotti muun muassa kahvia, sokeria ja tulitikkuja. Sau-Kaaperilla oli makasiinikaupat Savukoskella, Sodankylässä, Kemijärvellä ja Sallassa.

Sau-Herran nimellä tunnettu Kaleb Savukoski (1879–1929) oli Gabriel Savukosken poika.

## Lähteet
Asiala

**Asiala** on sukunimi, joka on muun muassa seuraavilla suomalaisilla henkilöillä:

*Aarre Asiala (s. 1939), pituushyppääjä, kolmiloikkaaja ja yleisurheiluvalmentaja
*Raimo Asiala (1941−1987), aitajuoksija
Durban (Gers)

**Durban** on kunta Lounais-Ranskassa Gersin departementissa Oksitanian alueella. Se sijaitsee noin 18 kilometriä Miranden kaupungista itään.

Vuonna 2018 kaupungin aloitteesta rakennettiin tuulimylly 270 metriä korkean mäen laelle. Paikalliset käsityöläiset rakensivat sen paikallisista materiaaleista. Tuulimyllyn runko on kiveä ja 360 astetta pyörivä yläosa tehtiin puusta. Tuulimyllyssä jauhetaan viljaa, ja sen viereen on rakennettu myös leivinuuni ja leipomo, joissa voidaan valmistaa leipää tuulimyllyssä jauhetusta jauhosta. 

## Lähteet

## Aiheesta muualla
Viiankiaapa

**Viiankiaapa** on suuri suojeltu suoalue Sodankylässä Lapissa. Alueen pinta-ala on noin 66 neliökilometriä, ja se muodostaa Natura 2000 -hankkeen mukaisen luonnonsuojelualueen. Viiankiaavan alla on Sakatin malmiesiintymä, johon AA Sakatti Mining Oy suunnittelee kaivosta.

## Luonto
Viiankiaavan aapasuoalueesta yli puolet on avoimia nevoja ja vajaa neljännes puustoisia korpia ja rämeitä. Lisäksi alueella on lettoja, keidassoita, järviä ja lampia.

Viiankiaavan soidensuojelualue perustettiin vuonna 1988. Se kuuluu myös Natura 2000 -verkostoon koodilla FI1301706. Alueella on havaittu kymmeniä uhanalaisia tai silmälläpidettäviä kasvi- ja lintulajeja.

## Retkeilypalvelut
Viiankiaavalla on kaksi luontopolkua, jotka kulkevat pitkospuita pitkin. Kersilön kylän lähellä Viiankiaavan pohjoisosassa kulkee 4,3 kilometrin rengasmainen luontopolku. Siurunmaan kylän lähellä suoalueen eteläosassa on 1,7 kilometrin yhdensuuntainen luontopolku. Alueella on retkeilijöille tarkoitettu Viiankijärven kota, kuivakäymälä ja liiteri sekä lintutorni ja laavu. Viiankiaavan halki kulkee moottorikelkkailureitti.

## Kaivossuunnitelma

Suuri kansainvälinen kaivosyhtiö Anglo American löysi Viiankiaavan alta 350–1&nbsp;250 metrin syvyydestä rikkaan malmiesiintymän vuonna 2009. Anglo Americanin tytäryhtiö AA Sakatti Mining Oy suunnittelee suon alle kaivosta, jonka päätuotteet olisivat nikkeli ja kupari. Kaivos tuottaisi myös platinaa, palladiumia, kobolttia, kultaa ja hopeaa. Kaivoksen rikastamo rakennettaisiin suojelualueen ulkopuolelle, ja siitä malmiesiintymään rakennettaisiin viiden kilometrin mittainen tunneli. Kaivosyhtiön mukaan kaivos voisi olla tuotannossa 2020-luvun lopulla.

Luonnonsuojelijat vastustavat kaivoshanketta. Heidän mukaansa veden vuotaminen suolta kaivostunneleihin vahingoittaisi alueen luontoa. Kaivosyhtiön mukaan vesivuodot voidaan estää tukkimalla kallionrakoja kivestä ja sementistä sekoitettavalla pastalla.

## Lähteet
Faget-Abbatial

**Faget-Abbatial** on kunta Lounais-Ranskassa Gersin departementissa Oksitanian alueella. Se sijaitsee noin 27 kilometriä Miranden kaupungista itään.

Kunnan alueella oleva entinen luostari juontaa juurensa 700-luvulle, ja ensimmäinen kirjallinen mainita siitä on vuodelta 817. Luostari hylättiin 1700-luvun puolivälissä. Luostarista on jäljellä muutama 1600-luvun rakennus sekä 1400-luvulla rakennettu torni. 

## Lähteet

## Aiheesta muualla
Durban (täsmennyssivu)

**Durban** voi tarkoittaa seuraavia:

## Maantiede
* Durban, satamakaupunki Etelä-Afrikassa KwaZulu-Natalin maakunnassa
* Durban, kunta Ranskassa Gersin departementissa
Orbessan

**Orbessan** on kunta Lounais-Ranskassa Gersin departementissa Oksitanian alueella. Se sijaitsee Gersjoen varrella, noin 22 kilometriä Miranden kaupungista itään.

Orbessanin linna *(Château d'Orbessan)* on 1600-luvulla rakennettu linna. Linna on nelikulmainen, jonka kahdessa vierekkäisessä kulmassa on torni. Linna on yksityisomistuksessa. 

## Lähteet

## Aiheesta muualla
Iranin huivikapina

**Iranin huivikapina** on mielenosoitusten sarja, joka alkoi Iranin pääkaupunki Teheranissa 16. syyskuuta 2022. Protestit alkoivat reaktiona 22-vuotiaan Mahsa Aminin kuolemaan. Amini kuoli ollessaan poliisin pidättämänä. Häntä syytettiin hijab-ohjeen rikkomisesta eli islamilaisen huivin käyttämisestä väärin. 

Iranissa noudatetaan *[[Šaria|šariaan]]* kuuluvaa määräystä, jonka mukaan naisen tulee peittää hiuksensa *hijabilla* eli islamilaisella huivilla ja pukeutua pitkään, väljään kaapuun, joka peittää hänen muotonsa. Väitetään, että osa Aminin hiuksista näkyi huivin alta, kun siveyspoliisi pidätti hänet Teheranissa 13. syyskuuta. Amin vaipui pidätyskeskuksessa koomaan ja kuoli kolmen päivän kuluttua sairaalassa. Viranomaiset kieltävät, että poliisit olivat lyöneet Aminia päähän pampulla ja hakanneet häntä poliisiautoa vasten.

Mielenosoituksiin on osallistunut tuhansia iranilaisia kymmenissä eri kaupungeissa. Osana protestia siveyspoliisin mielivaltaisen tiukkoja sääntöjä vastaan naiset polttivat huivejaan. Kansalliset turvallisuusjoukot vastasivat kovin ottein.  Mielenosoituksissa kuoli kymmeniä, satoja loukkaantui ja satoja pidätettiin.

Mielenosoitusten jatkuttua  äänesti ylivoimaisella enemmistöllä tiedonkeruututkimuksen käynnistämisestä ihmisoikeusloukkauksista Iranissa. Marraskuun 2022 loppuun mennessä mielenosoitukset olivat jatkuneet 10 viikon ajan. Siihen mennessä arviolta 300 ihmistä oli kuollut ja 14 000 pidätetty.

## Lähteet

## Aiheesta muualla
Kino Vaakuna

**Kino Vaakuna** on Lohjalla, Anttilan kaupunginosassa toimiva elokuvateatteri. Se on perustettu vuonna 1955, ja toimii yhä samassa rakennuksessa. 

## Historia
Elokuvateatteri avattiin vuonna 1955. Sen avasi Viikki Määttä, ja olikin hänen ja Selinin elokuvasukujen operoitavana vuoteen 2008 asti. Tuolloin se oli osa rakennuskokonaisuutta, johon kuului sen lisäksi Kauppakadun ja Koulukadun kulmassa sijainnut, samaa tyyliä käyttänyt kerrostalo. Talo kuitenkin purettiin 1990-luvulla, mutta teatteri jätettiin. Elokuvateatterin nimestä järjestettiin nimikilpailu sen avatessa. Ehdotuksiin lukeutuivat mm. seutuun sopivat nimet "Hiisi" sekä "Harju". Lopulta nimi "Vaakuna" kuitenkin valittiin, ja se on käyttänyt samaa nimeä yhtäjaksoisesti siitä lähtien.  

Nykyisin teatteria hoitaa lohjalainen toimittaja Make Hinkkanen.

Teatteri on remontoitu esimerkiksi vuonna 2000.

## Teatteri

Kino Vaakuna on varsin perinteikäs elokuvateatteri. Rakennuksessa on yksi sali. Sen lähellä sijaitsee runsaasti ilmaisia pysäköintipaikkoja. 

Elokuvien esitystekniikka on moderni. Teatterissa on Barco SP4k - 15 15000 Lumen -laserprojektori. Lisäksi siellä on Dolbyn digitaaliääni- ja 3D-tekniikka. Teatteri on ilmastoitu.

Lipunmyynti avataan puoli tuntia ennen elokuvan alkua, ja sen yhteydessä pystyy ostamaan mm. naposteltavia ja virvoitusjuomia.

## Lähteet
Preignan

**Preignan** on kunta Lounais-Ranskassa Gersin departementissa Oksitanian alueella. Se sijaitsee Gersjoen varrella, noin 10 kilometriä Auchin kaupungista pohjoiseen.

Kylä on rakennettu vanhan roomalaisen huvilan paikalle. Kunnan alueella on yksityisomistuksessa olevia linnoja. 1700-luvulla rakennettu ylellinen asuinlinna *Château de la Tèstère* järjestää opastettuja kierroksia. Keskustassa oleva Saint-Etiennen kirkko on uusittu 1500-luvulla. Kirkon nähtävyyksiä on alttari, jonka alttaritaulu on puusta veistetty ja kullattu.


Tiedosto:Eglise de Preignan.jpg|Saint-Etiennen kirkko
Tiedosto:Église de Preignan 2021 08.jpg|Kirkon alttari ja alttaritaulu


## Lähteet

## Aiheesta muualla
Maria Löfgren

**Maria Löfgren** (s. 8. marraskuuta 1968 Lohja) on suomalaisen työmarkkinakeskusjärjestö Akavan puheenjohtaja ja Julkisten alojen koulutettujen neuvottelujärjestö JUKOn entinen toiminnanjohtaja. Löfgren on puoluepoliittisesti sitoutumaton.

## Koulutus
Koulutukseltaan Löfgren on oikeustieteen kandidaatti.

## Ura
Löfgren työskenteli vuosien 1992–1996 ajan perheensä omistaman yrityksen lakimiehenä ja henkilöstöhallinnosta vastaavana henkilönä. Vuonna 1996 Löfgren siirtyi perheyrityksestä Suomen Ekonomiliito SEFEen työ- ja virkasuhdelakimieheksi. Tässä tehtävässä hän toimi 1996–2006. Akavassa Löfgren on toiminut 2006–2017 lakimiehenä ja työelämäasioiden johtajana. 

Löfgren toimi JUKOn toiminnanjohtajana vuosien 2017–2022 ajan.

Löfgren asettui ehdolle Akavan puheenjohtajaksi Suomen Lakimiesliiton pyynnöstä ja tuli valituksi puheenjohtajaksi kaudelle 2022–2024. Hänen edeltäjänsä oli Sture Fjäder. Toukokuussa 2024 Akavan liittokokous valitsi Löfgrenin jatkamaan Akavan puheenjohtajana nelivuotiskaudeksi.

## Kunnianosoituksia

* Suomen Valkoisen Ruusun I luokan ritarimerkki (2025)

## Lähteet

## Aiheesta muualla
* https://www.juko.fi
Jari Jokinen

**Jari Jokinen** (s. 9. elokuuta 1967) on Tekniikan Akateemisten TEK toiminnanjohtaja vuodesta 2018 alkaen. Koulutukseltaan hän on tuotantotalouden diplomi-insinööri.

Ennen TEKiä Jokinen on työskennellyt mm. kehitysjohtajana Aalto-yliopistossa sekä opetusneuvoksena opetus- ja kulttuuriministeriössä ja Suomen pysyvässä EU-edustustostossa Brysselissä sekä kehityspäällikkönä Kauppatalo Hansel Oy:ssä. 

Hän on tällä hetkellä myös Akavan ensimmäinen varapuheenjohtaja, Teollisuuden palkansaajat TP:n varapuheenjohtaja sekä Eläkevakuutusyhtiö Ilmarisen hallintoneuvoston varapuheenjohtaja ja Työllisyysrahaston sekä Keskinäinen Vakuutusyhtiö Kalevan hallintoneuvostojen jäsen ja Viipurin taloudellisen korkeakouluseuran puheenjohtaja.

Aiemmin hän on toiminut hallituksen jäsenenä Aalto-yliopistokiinteistöt Oy:ssä, Aalto Holding Oy:ssä sekä puheenjohtajana Carelnet kehityspalvelut Oy:n hallituksessa. Hän on ollut myös Elinkeinoelämän keskusliitto EK:n kauppapoliittisen valiokunnan jäsen ja Sivistystyönantajat ry:n elinkeinopoliittisen valiokunnan puheenjohtaja.

## Tunnustukset
Vuonna 2007 tasavallan prosidentti myönsi Jari Jokiselle Suomen Leijonan ritarikunnan I luokan ritarimerkin. Lisäksi hänet on kutsuttu Teknillisten Tieteiden Akatemian TTA jäseneksi. Hänet on kastettu vuonna 2024 Tampereen kunniateekkariksi, hänelle on myönnetty vuonna 2020 Aalto-yliopiston ylioppilaskunnan pienoislippu ja vuonna 2009 hän sai Otaniemen teekkarilakin käyttöoikeuden. 

## Poliittinen vakaumus

Jokinen on puoluetaustaltaan kokoomuslainen. Hän liittyi kokoomuksen jäseneksi lukiolaisena, mutta ei ole toiminut aktiivisesti puoluepolitiikassa.

## Lähteet

## Aiheesta muualla
* Jokinen TEKin sivuilla
Marko Vešović

**Marko Vešović** (s. 28. elokuuta 1991 Titograd, Montenegron ST, Jugoslavia) on montenegrolainen jalkapalloilija, pelipaikaltaan oikea laitapuolustaja. Hän on pituudeltaan 180-senttimetrinen. Hän on kotimaansa lisäksi pelannut Serbian, Italian, Kroatian, Puolan ja Azerbaidžanin pääsarjoissa. Hän on kesästä 2021 alkaen edustanut azerbaidžanilaista FK Karabahia.

Vešović on pelannut Montenegron A-maajoukkueessa yli 40 maaottelua.

## Lähteet
Aino Paasonen

**Aino Margareta Paasonen** (4. marraskuuta 1902 Mäntyharju – 11. tammikuuta 1938 Helsinki) oli suomalainen näyttelijä.

Aino Paasosen vanhemmat olivat räätälimestari Juho Paasonen ja Amalia Paasonen. Hän aloitti näyttelijänä ensin Oulun Teatterissa 1923–1924 ja Lahden Teatterissa 1924–1925 ja oli sitten näyttelijänä Turun Työväen Teatterissa vuosina 1925–1929 ja sen jälkeen toista vuotta Turun Teatterissa. Hän teki apurahojen turvin vuonna 1928 opintomatkan Pariisiin. Paasonen joutui sairauden vuoksi olemaan vuodesta 1930 lähtien neljän vuoden ajan kokonaan pois teatterityöstä ja myöhemmin hän esiintyi enää vierailunäytöksissä. Hän kuoli tammikuussa 1938 Suomen Punaisen ristin sairaalassa Helsingissä.

Aino Paasonen oli naimisissa 1927–1934 jääkärimajuri Harry Gustafsson-Gusterin kanssa ja vuodesta 1935 kirjastonhoitaja ja kirjallisuudentutkija Niilo Paavo Virtasen kanssa.

## Lähteet
Risto Radunović

**Risto Radunović** (s. 4. toukokuuta 1992 Podgorica, Jugoslavia) on montenegrolainen jalkapalloilija, pelipaikaltaan vasen laitapuolustaja. Hän on pituudeltaan 184-senttimetrinen. Hän on pelannut kesästä 2017 alkaen Romaniassa, ensin Astra Giurgiun ja vuoden 2021 alusta FCSB:n joukkueessa.

Radunović pelasi Montenegron alle 19- ja alle 21-vuotiaiden maajoukkueissa. Hän pelasi Montenegron A-maajoukkueessa ensimmäisen kerran lokakuussa 2018 Kansojen liigan ottelussa Liettuaa vastaan. Hän on pelannut maaliskuun 2024 loppuun mennessä 35 A-maaottelua ja tehnyt niissä yhden maalin, syyskuussa 2021 MM-karsintaottelussa Turkkia vastaan vapaapotkusta 2–2-tasoitusmaalin lisäajalla.

## Lähteet
Milan Mijatović

**Milan Mijatović** (s. 26. heinäkuuta 1987 Pljevlja, Montenegron ST, Jugoslavia) on montenegrolainen jalkapalloilija, pelipaikaltaan maalivahti. Hän on pituudeltaan 190-senttimetrinen. Hän on kotimaansa lisäksi pelannut Iranin, Bulgarian, Unkarin ja kesästä 2022 alkaen Saudi-Arabian pääsarjassa.

Mijatović pelasi Montenegron maajoukkueessa ensimmäisen kerran lokakuussa 2015 EM-karsintaottelussa Venäjää vastaan. Hän on pelannut 25. syyskuuta 2022 mennessä 27 maaottelua.

## Lähteet
Łódźin voivodikunta (1975–1998)

**Łódźin voivodikunta** (, vuoteen 1984 *województwo miejskie łódzkie*) oli vuosina 1975–1998 yksi Puolan 49 voivodikunnasta. Sen hallintokeskus oli Łódź. Vuonna 1997 alueen väkiluku oli 1&nbsp;105&nbsp;400. Silloin siihen kuului 18 kuntaa ja sen alueella oli kahdeksan kaupunkia. Vuoden 1999 hallintouudistuksessa Łódźin voivodikunnan alueesta tuli osa uutta Łódźin voivodikuntaa.

## Lähteet
Ostrohin akatemia

**Ostrohin akatemia** () oli akatemia silloisen Puola-Liettuan Volyniassa Ostrohissa. Sen  perusti 1576 ruhtinas Konstanty Wasyl Ostrogski.

## Historia
Aikana jolloin katolisuus oli laajenemassa Länsi-Ukrainaan, ruhtinas Ostrogskin 1576 perustama akatemia oli ortodoksisuuden linnake ja sen suhde Konstantinopoliin perinteinen. Vaikka Ostrohin akatemiasta ei tuolloin kehittynyt Ostrogskin toivomaa länsieurooppalaistyylistä yliopistoa, se oli aikansa merkittävin ortodoksinen akatemia. Akatemian koraalilaulu oli maineikasta, ja siellä kehittyi *ostrozkyi napiv*. Akatemia oli läheisessä yhteydessä Ostrohin kirjapainoon.

Akatemian ensimmäinen rehtori oli kirjailija Herasym Smotrytskyi. Opettajia oli kutsuttu Konstantinopolista, muun muassa salanimellä tunnettu Ostrozkyi Kliryk, kreikkalainen Cyril Lucaris ja Jov Boretskyi, josta myöhemmin tuli Kiovan metropoliitta. Tunnettuja oppilaita ovat olleet muun muassa hetmani Petro Konaševytš-Sahaidatšnyi, kirjailija ja tutkija Meletius Smotrytskyi. Kun Ostrohiin 1624 perustettiin kilpaileva jesuiittakoulu, Ostrohin akatemian toiminta hiipui ja lakkasi lopullisesti 1636.

## Myöhemmät vaiheet
Ostrohin akatemialla oli pysyvä vaikutus ukrainalaiseen pedagogiseen ajatteluun ja kouluolojen järjestämiseen, ja se antoi esimerkin veljeskuntakouluille, joita myöhemmin perustettiin useille paikkakunnille Puola-Liettuaan. Akatemia perustettiin uudelleen 1994 Ostrohin korkeakouluna Kiovan Mohyla-akatemian kansallisen yliopiston alaisuuteen. Vuonna 2000 siitä tuli itsenäinen oppilaitos ja kansallinen yliopisto ja nimeksi tuli Kansallinen yliopisto Ostrohin akatemia.

## Lähteet
Danijel Petković

**Danijel Petković** (s. 25. toukokuuta 1993 Kotor, Jugoslavia) on montenegrolainen jalkapalloilija, pelipaikaltaan maalivahti. Hän on pituudeltaan 196-senttimetrinen. Hän on kotimaansa lisäksi pelannut Unkarin liigassa MTK Budapestin joukkueessa, Ranskan Ligue 2:ssa Lorientin joukkueessa ja kausina 2019–2022 Ranskan Ligue 1:ssä Angersin joukkueessa.

Petković pelasi Montenegron A-maajoukkueessa ensimmäisen kerran toukokuussa 2014 ystävyysottelussa Irania vastaan. Hän on pelannut 25. syyskuuta 2022 mennessä 24 maaottelua.

## Lähteet
Petković

**Petković** on muun muassa seuraavien henkilöiden sukunimi:

* Andrea Petkovic (s. 1987), saksalainen tennispelaaja
* Bruno Petković (s. 1994), kroatialainen jalkapalloilija
* Danijel Petković (s. 1993), montenegrolainen jalkapallomaalivahti
* Dušan Petković (s. 1974), serbialainen jalkapalloilija
* Vladimir Petković (s. 1963), Bosnian kroaatti jalkapallovalmentaja ja jalkapalloilija
Kölnin päärautatieasema

**Köln Hauptbahnhof** eli Kölnin päärautatieasema on rautatieasema Kölnissä, Saksassa.
Siellä matkustaa päivittäin n. 280 000 matkustajaa. 

Alkuperäinen rakennus oli peräisin vuodelta 1859, ja sen oli suunnitellut Hermann Otto Pflaume yksityiselle rautatieyhtiölle. Se vahingoittui pahasti toisen maailmansodan aikana länsiliittoutuneiden pommituksessa. Uusi rakennus päätettiin rakentaa vaurioituneen paikalle Kölnin tuomiokirkon viereen.

Nykyinen asemarakennus valmistui 23. syyskuuta 1957, suunnittelijoina Schmitt ja Schneider, ja uusi ostoskeskusmainen rakennus sen viereen 2000, suunnittelijoina Busmann ja Haberer, jotka suunnittelivat myös laiturikatokset.

## Lähteet
Ragnar Westerholm

**Ragnar Viking Westerholm** (21. elokuuta 1902 Lemland, Ahvenanmaa – 24. tammikuuta 1984) oli suomalainen kuvataiteilija ja lavastaja.

Ahvenanmaalla Önningebyn taiteilijasiirtokunnassa syntyneen Ragnar Westerholmin vanhemmat olivat taidemaalari Victor Westerholm ja Hilma Alander. Westerholm opiskeli aluksi isänsä johdolla ja Turun piirustuskoulussa sekä sen jälkeen Staatliche Kunstakademiessa Düsseldorfissa Saksassa 1928–1930, jossa hänen opettajinaan olivat professori Walter ja tohtori H. W. Keim. Westerholm teki opintomatkoja Saksan ohella Ruotsiin, Tanskaan ja Englantiin. Hänen taiteilijan debyyttinsä oli Turussa vuonna 1929 ja hän osallistui Suomen Taiteilijain näyttelyyn vuonna 1933. Westerholm toimi 1930-luvulla lavastajana Turun Työväen Teatterissa ja Suomalaisessa Oopperassa. Hän luopui sittemmin taiteilijanurasta ja toimi maanviljelijänä Ruovedellä. 

## Lähteet

## Aiheesta muualla
* Suomalaisen kuvataiteen bibliografia : Ragnar Westerholm
Mary Kom (elokuva)

**Mary Kom** on vuonna 2014 ensi-iltansa saanut intialainen hindinkielinen nyrkkeilijä Mary Komin elämään perustuva urheiluelokuva, jonka on ohjannut Omung Kumar. Pääroolia näyttelee Priyanka Chopra ja sivurooleja näyttelevät Darshan Kumar ja Sunil Thapa.

Elokuva voitti useita palkintoja, mukaan lukien parhaan populaarielokuvan National Film Awards -palkinnon.

## Näyttelijät

## Soundtrack

## Lähteet

## Aiheesta muualla

* 
*
Painijakala

**Painijakala** (*Dermogenys pusilla*) on nokkakalojen lahkoon kuuluva Aasiassa elävä kalalaji.

Painijakala elää hitaasti virtaavissa vesissä, toisinaan myös mangroven keskellä murtovedessä. Sitä on tavattu Intiassa, Myanmarissa, Thaimaassa, Laosissa, Kanbodzassa, Vietnamissa, Filippiineillä, Malesiassa ja Indonesiassa. Tuore tutkimus kuitenkin osoittaa, että Dermogenys-lajeja on helppo sekoittaa keskenään, ja todellisia *Dermogenys pusilla*-lajin painijakaloja esiintyy vain Jaavan saarella Indonesiassa.

Aikuinen painijakala on 2–3 cm pitkä, naaraat ovat suurempia kuin koiraat. Sen alaleuka työntyy pidemmälle kuin yläleuka. Painijakala on saanut nimensä siitä, että koiraat taistelevat kietoutumalla toistensa ympärille. Painijakaloja kasvatetaan akvaarioissa ja Aasiassa niiden välille järjestetään painiotteluita.

## Lähteet
Lazar Carević

**Lazar Carević** (s. 16. maaliskuuta 1999 Cetinje, Jugoslavia) on montenegrolainen jalkapalloilija, pelipaikaltaan maalivahti. Hän on pituudeltaan 195-senttimetrinen. Hän aloitti liigauransa huhtikuussa 2015 kotimaassaan OFK Grbaljin joukkueessa ja pelasi kausina 2017–2022 Espanjassa FC Barcelonan nuoriso- ja reservijoukkueessa. Hän oli Barcelonan edustusjoukkueen mukana muutamissa liigaotteluissa kaudella 2021–2022 mutta ei päässyt pelaamaan. Hän siirtyi heinäkuussa 2022 Serbian Superliigassa pelaavaan FK Vojvodinaan.

Carević pelasi useissa Montenegron nuorisomaajoukkueissa. Hän pelasi Montenegron A-maajoukkueessa ensimmäisen ja toistaiseksi ainoan kerran maaliskuussa 2022 ystävyysottelussa Armeniaa vastaan; hän tuli tuon ottelun tauolla vaihdosta kentälle.

## Lähteet
Matija Šarkić

**Matija Šarkić** (; 23. heinäkuuta 1997 Grimsby – 15. kesäkuuta 2024) oli englantilaissyntyinen montenegrolainen jalkapalloilija, pelipaikaltaan maalivahti. Hän oli pituudeltaan 194-senttimetrinen.

Šarkić pelasi juniorina Belgiassa Anderlechtin joukkueessa ja pelasi sen jälkeen Englannissa lukuun ottamatta puolen vuoden lainapestiä Skotlannissa loppuvuonna 2019. Hän kuului Englannin mestaruussarjassa pelanneen Aston Villan ja kesästä 2020 alkaen valioliigaseura Wolverhampton Wanderersin omistukseen mutta ei pelannut Englannissa yhtään valioliigaottelua ja pelasi mestaruussarjassakin vain ollessaan lainalla Birmingham Cityssä kauden 2021–2022 alkupuolella, jolloin hänelle kertyi 23 mestaruussarjaottelua, ja Stoke Cityssä tammi-toukokuussa 2023, jolloin hän pelasi kahdeksan mestaruussarjaottelua. Skotlannin Valioliigassa Šarkić pelasi Livingstonin joukkueessa 14 ottelua. Hän siirtyi Mestaruussarjan Millwalliin kesällä 2023.

Šarkić pelasi Montenegron nuorisomaajoukkueissa. Hän pelasi Montenegron A-maajoukkueessa ensimmäisen kerran marraskuussa 2019 ystävyysottelussa Valko-Venäjää vastaan. Hän pelasi yhdeksän A-maaottelua, joista neljä ottelua kuului MM-karsintaan syksyllä 2021.

Šarkić kuoli asunnossaan Budvassa kymmenen päivää viimeisimmän maaottelunsa jälkeen.

## Lähteet
Suisun Bay

**Suisun Bay** [səˈsuːn beɪ] on Tyynestämerestä erkaneva lahti Yhdysvalloissa Kalifornian osavaltiossa, Solanon ja Contra Costan piirikunnan rajalla. Sacramento- ja San Joaquin -joet laskevat vetensä lahden itäreunalle, ja sen länsireuna yhdistyy Carquinezinsalmen kautta San Pablon lahteen. Lahden etelärannalla sijaitsevat Pittsburgin ja Bay Pointin kaupungit. Sen pohjoispuolella on kaksi pienempää lahtea, Honker Bay ja Grizzly Bay, sekä Suisun Marsh, laajin yhtenäinen murtovesiniittyjen alue Yhdysvaltojen länsiosissa. 

Yhdysvaltain laivasto ankkuroi Suisun Bayn alueelle kymmeniä taistelulaivoja toisen maailmansodan jälkeen – niiden joukossa olivat muun muassa USS Iowa ja Glomar Explorer, jota CIA käytti Azorian-projektissa vuonna 1974. Rapistuvat alukset aiheuttivat ympäristöongelmia lahdella ennen kuin ne romutettiin 2010-luvulla. Nykyään lahdelle on sijoitettu enää kuusi sota-alusta.

Suisun Bay ja Suisun Marsh sekä niiden pohjoispuolella sijaitseva Suisun City on nimetty seudulla eläneiden suisunien mukaan.

## Lähteet
Triasetiini

**Triasetiini** (C9H14O6) eli **glyseryylitriasetaatti** on estereihin kuuluva orgaaninen yhdiste. Yhdistettä käytetään muun muassa elintarvikkeissa lisäaineena, liuottimena ja kosmetiikassa.

## Ominaisuudet, valmistus ja käyttö
Huoneenlämpötilassa triasetiini on väritöntä nestettä. Yhdiste liukenee hieman veteen ja paremmin orgaanisiin liuottimiin kuten etanoliin, dietyylieetteriin, asetoniin ja kloroformiin.

Triasetiinia valmistetaan glyserolin ja etikkahapon tai etikkahappoanhydridin välisellä esteröintireaktiolla. Tuotteen joukossa on usein myös monoasetiinia ja diasetiinia.

Triasetiinia käytetään selluloosapohjaisten muovien liuottimena ja pehmentimenä, kosmetiikassa liuottimena ja fiksatiivinä, rakettipolttoaineiden sideaineina, biopolttoaineiden nakutustaestävänä lisäaineena ja elintarvikkeissa lisäaineena. Yhdisteen E-koodi on E1518.

## Lähteet
You Know My Name

**You Know My Name** on Chris Cornellin esittämä tunnuskappale vuoden 2006 James Bond -elokuvaan *[[Casino Royale (vuoden 2006 elokuva)|Casino Royale]]*. Cornell on kirjoittanut ja tuottanut kappaleen yhdessä elokuvan säveltäjä David Arnoldin kanssa. Kappale sisältyi myös Cornellin toiselle sooloalbumille *[[Carry On (albumi)|Carry On]]*.

Cornell valittiin esittämään tunnuskappale, koska *Casino Royalen* tuottajat halusivat vahvan mieslaulajan ja raskaamman rock-kappaleen kuvaamaan elokuvasarjan uutta tyylisuuntaa. Kappale sai hyvän vastaanoton ja se sai Grammy-ehdokkuuden vuonna 2008 parhaasta visuaalista mediaa varten kirjoitetusta laulusta. Kappale ylsi singlelistojen top 10:een useassa maassa, mukaan lukien Suomessa.

Suomalaisyhtye Poets of the Fall äänitti oman versionsa kappaleesta kokoelmalevylle *[[Livenä vieraissa]]* (2008).

## Kappaleet
### Standardiversio

## Tuotanto
* Chris Cornell – laulu, sävellys/sanoitus, tuotanto, kitara
* David Arnold – sävellys/sanoitus, tuotanto
* Cameron Greider – kitara
* Gary Lucas – kitara
* Miles Mosley – basso, jouset
* Nir Z – rummut
* Dave Sardy – miksaus
* Ryan Castle – äänitystekniikka
* Stephen Marcussen – masterointi

## Listasijoitukset
### Viikottaiset

### Vuosittaiset

## Lähteet
Stefan Mugoša

**Stefan Mugoša** (s. 26. helmikuuta 1992 Titograd, Montenegron ST, Jugoslavia) on montenegrolainen jalkapalloilija, pelipaikaltaan hyökkääjä. Hän on pituudeltaan 188-senttimetrinen. Hän on kotimaansa lisäksi pelannut Saksassa, Romaniassa, Etelä-Koreassa ja kesästä 2022 alkaen Japanissa Vissel Koben joukkueessa. Hänet valittiin Montenegrossa vuoden 2019 parhaaksi jalkapalloilijaksi.

Mugoša pelasi Montenegron alle 19- ja alle 21-vuotiaiden maajoukkueissa. Hän pelasi Montenegron A-maajoukkueessa ensimmäisen kerran kesäkuussa 2015 ystävyysottelussa Tanskaa vastaan. Hän on pelannut 25. syyskuuta 2022 mennessä 44 A-maaottelua ja tehnyt niissä 15 maalia. Kesäkuussa 2022 pelatussa Kansojen liigan ottelussa Romaniaa vastaan Mugoša teki hattutempun eli kolme maalia; Montenegro voitti tuon vierasottelunsa maalein 0–3.

## Lähteet
Clara Kellogg

**Clara Louise Kellogg** (1842–1916) oli yhdysvaltalainen oopperalaulaja. Hän syntyi vuonna 1842 Sumterissa. Hänen isänsä oli George Kellogg ja äiti Jane Elizabeth Crosby. Hänen setänsä oli tunnettu lääkäri ja kasvitieteilijä Albert Kellogg.

Melko pian Clara Kelloggin syntymän jälkeen perhe muutti Connecticutiin ja vuonna 1857 he muuttivat New Yorkiin. Clara Kelloggin molemmat vanhemmat olivat musikaalisia, joten musiikki oli läsnä hänen elämässään jo varhaisesta lapsuudesta lähtien. Suoritettuaan perustason koulutuksen Catskillin kaupungissa Ashlandin seminaari- ja musiikki-instituutissa (Ashland Seminary and Musical Institute) aloitti Kellogg lauluopinnot New Yorkissa.

Vuonna 1861 Kellogg teki ensiesiintymisensä esittämällä Gildaa Giuseppe Verdin oopperassa Rigoletto. Yhdysvaltain sisällissodan myötä Kelloggin ensimmäinen isompi kiertue kuitenkin peruuntui. Sittemmin Kellogg on esittänyt Margaretaa Charles Gounod’n oopperassa Faust ja tästä roolista hänet vahvasti muistetaan. Ensimmäisen Euroopan-kiertueensa Kellogg teki vuonna 1867 Lontoossa ja seuraavan vuosikymmenen aikana hän esiintyi paljon eri puolilla Eurooppaa sekä Pohjois-Amerikkaa. Kellogg oli yksi ensimmäisistä yhdysvaltalaisista oopperalaulajista, joka saavutti kansainvälistä mainetta.

Vuonna 1887 Kellogg avioitui Carl Strakoschin kanssa. Heillä ei ollut omia biologisia lapsia, mutta he ottivat adoptiolapsen, ja perhe muutti Elpstoneen Connecticutiin. Avioliiton myötä Kellogg myös lopetti esiintymiskiertueet ja hän esiintyi viimeisen kerran julkisesti vuonna 1890. Sittemmin hän ryhtyi opettamaan nuoria lahjakkaita laulajia ja tarjosi usein myös taloudellista avustusta eteenpäin yrittäville artisteille. Vuonna 1903 Kellogg julkaisi omat muistelmansa nimellä *Memoirs of an American Prima Donna*. Kellogg kuoli pitkällisen sairauden myötä Elpstonessa keväällä 1916.

## Lähteet
* South Carolina Encyclopedia: Kellogg, Clara Louise 

## Aiheesta muualla
Uroš Đurđević

**Uroš Đurđević** (s. 2. maaliskuuta 1994 Belgrad, Jugoslavia) on montenegrolainen jalkapalloilija, pelipaikaltaan hyökkääjä. Hän on pituudeltaan 181-senttimetrinen. Hän on pelannut pääsarjatasolla Serbiassa, Alankomaissa, Italiassa ja Kreikassa. Hän on edustanut elokuusta 2018 alkaen Espanjan Segunda Divisiónissa pelaavaa Sporting Gijónia.

Đurđević pelasi Serbian nuorisomaajoukkueissa muun muassa alle 19-vuotiaiden EM-kilpailuissa 2012 ja 2013, joista jälkimmäisessä Serbia voitti mestaruuden, sekä alle 21-vuotiaiden EM-kilpailuissa 2017. Hän oli Serbian A-maajoukkueen mukana yhdessä ottelussa maaliskuussa 2017 mutta ei päässyt kentälle. Hän on edustanut maaliskuusta 2021 alkaen Montenegron maajoukkuetta ja pelannut siinä yhdeksän maaottelua 25. syyskuuta 2022 mennessä.

## Lähteet
Nikola Vukčević

**Nikola Vukčević** (s. 13. joulukuuta 1991 Titograd, Montenegron ST, Jugoslavia) on montenegrolainen jalkapalloilija, pelipaikaltaan puolustava keskikenttäpelaaja. Hän on pituudeltaan 187-senttimetrinen. Hän on edustanut kotimaassaan Budućnost Podgoricaa vuoteen 2013, Portugalissa Bragaa kausina 2013–2018, Espanjassa Levantea kausina 2018–2022 ja Qatarissa Al-Ahlia heinäkuusta 2022 alkaen.

Vukčević on pelannut Montenegron A-maajoukkueessa vuodesta 2014 alkaen 47 maaottelua heinäkuun 2022 loppuun mennessä ja tehnyt niissä kaksi maalia.

## Lähteet
Sead Hakšabanović

**Sead Hakšabanović** (s. 4. toukokuuta 1999 Hyltebruk, Ruotsi) on ruotsalais-montenegrolainen jalkapalloilija, pelipaikaltaan laitahyökkääjä. Hän on pituudeltaan 174-senttimetrinen. Hän on pelannut Ruotsissa, Espanjassa, Englannissa, Venäjällä ja Skotlannissa, jossa hän on edustanut elokuusta 2022 alkaen Celticiä.

Hakšabanović pelasi useissa Ruotsin nuorisomaajoukkueissa alle 19-vuotiaisiin saakka. Hän on edustanut kesäkuusta 2017 alkaen Montenegron A-maajoukkuetta ja pelannut siinä 29 maaottelua, joissa 22 kertaa avauskokoonpanossa. Marraskuussa 2019 hän teki maalin ystävyysottelussa Valko-Venäjää vastaan.

## Lähteet